open-index/open-wikipedia-markdown huggingface dataset:
Deep Impact (film)

**'Deep Impact**' je američki science fiction film katastrofe snimljen 1998. u režiji Mimi Leder. Radnja prikazuje napore da se spriječi sudar komete sa Zemljom, odnosno nastojanja nekoliko likova da pokušaju preživjeti u slučaju da sudar postane neizbježan. U kina je išao iste sezone kada i *[[Armageddon (film)|Armageddon]]* koji je imao sličnu temu; oba filma su doživjela mlake kritike, iako je iz naučnih krugova bilo nešto manje primjedbi na za hollywoodske filmove uobičajene nepreciznosti. U komercijalnom smislu je *Deep Impact* predstavljao uspjeh, mada je po svojim rezultatima dalkeo ispod *Armageddona*.

*Deep Impact* je također poznat kao jedan od najdrastičnijih primjera *[[product placement]]a* (skrivenog oglašavanja) u hollywoodskim filmovima, s obzirom da je jedan od najvažnijih likova reporterka kablovske mreže MSNBC. U originalnom scenariju je mreža trebala biti CNN, ali je vodstvo te kuće od toga odustalo smatrajući takav film "nepriličnim"; priliku je pak iskoristila MSNBC kako bi promovirala sebe kao mladu i relativno nepoznatu TV-stanicu.

U Hrvatskoj je bio distribuiran pod naslovom ***Žestoki udar***, a u Srbiji pod naslovom ***Duboki udar***.

## Uloge

## Reference

## Vanjske veze

* 
* 
* 
* 
* ''Deep Impact -vs- Armageddon''  at Movie Smackdown!
The Sum of All Fears (film)

***The Sum of All Fears*** je američki igrani film snimljen 2002. u režiji Phila Aldena Robinsona. Radnja se temelji na istoimenom romanu Toma Clancyja, a protagonist je Jack Ryan, mladi analitičar CIA-e koji otkriva zavjeru atomskom bombom opremljenih neonacista s ciljem izazivanja trećeg svjetskog rata između SAD i Rusije. Film je bio zamišljen kao reboot serije filmova o Jacku Ryanu, pri čemu je Harrisona Forda trebao zamijeniti Ben Affleck.

Iako je imao solidne komercijalne rezultate, kritike su bile uglavnom loše. U SAD je najviše zamjerki bilo na scene nuklearnog razaranja Baltimorea, koje se smatralo nepriličnim s obzirom na stvarna razaranja američkih gradova u terorističkim napadima godinu dana ranije. Brojne zamjerke je donijela i odluka scenarista da glavni negativci u filmu budu neonacisti, iako su u originalnom romanu bili radikalni arapski nacionalisti, a što se tumačilo robovanju Hollywooda političkoj korektnosti nauštrb realizma. Scenarist Dan Pyne je, pak, tvrdio da je neonaciste kao negativce aktualnim učinio ulazak Jörga Heidera u austrijsku vladu nekoliko godina ranije.

U Srbiji je distribuiran pod naslovom ***Svi naši strahovi***, a u Hrvatskoj pod naslovom ***Cijena straha***.

## Uloge

## Izvori

## Vanjske veze
* 
* 
* The Sum of All Fears @ Rotten Tomatoes
The Mask of Zorro

***The Mask of Zorro*** (u prijevodu ***Maska Zoroa***) je američki pustolovni (mačevalački) snimljen 1998. u režiji Martina Campbella. Radnja, temeljena na seriji romana o Zorrou, je smještena u Kaliforniju pod meksičkom vlašću u prvoj polovici 19. vijeka, a protagonist (čiji lik tumači Antonio Banderas) je siromašni mladić koji preuzima ulogu maskiranog borca za pravdu od ostarjelog aristokrata (čiji lik tumači Anthony Hopkins).

Film je doživio veliki komercijalni uspjeh, a i stekao naklonost kritike koja ga je hvalila kao rijedak primjer uspješne primjene starog hollywoodskog stila u modernom dobu. Godine 2005. je snimljen nastavak The Legend of Zorro koji je imao mnogo manje uspjeha.

U Hrvatskoj je prikazan pod naslovom ***Zorro: maskirani osvetnik***.

## Uloge

## Vanjske veze
* 
* 
* 
*
Vizna politika Evropske unije

**Evropska unija** ima jedinstvenu **viznu politiku** koja predstavlja deo Šengenskog ugovora. Kao članica Evropske unije izuzetak predstavlja Irska koja nije deo Šengenskog prostora (sprovodi samo određene mere koje se tiču političke i pravne saradnje) pa time ima sopstvenu viznu politiku u odnosu na zemlje van Evropske unije. Kipar jos uvek nisu deo Šengensko prostora ali, u fazi priprema da postanu deo istog, već sprovode imigracionu politiku koja je u skladu sa Šengenskim ugovorom.

## Vizna politika zemalja koje su deo Šengena

Evropski savet je ustanovio dve liste zemalja:
# negativna vizna lista zemalja (anex I odrebe br. 539/2001 Evropskog saveta, takođe poznata i kao 'Crna Šengenska Lista') čijim je državljanima neophodna viza za ulazak na terioriju zemalja članica Šengena,
# pozitivna vizna lista zemalja (anex II, takođe poznata kao 'Bela Šengenska Lista') čijim državljanima nije potrebna viza za ulazak na teritoriju Šengena pri trajanju boravka od najviše 3 meseca u periodu od 6 meseci.

Državljani zemalja članica Evropske unije, EEA i Švajcarske su izuzeti odredaba oba anexa Saveta Evrope koji se tiču vizne politike pa time imaju pravo na neograničen pristup i boravak u Šengenskom prostoru.

Od 2001. godine došlo je do nekoliko promena Ekvador 2003. i Bolivija 2006. godine su prebačeni sa pozitivne liste na negativnu viznu listu, dok su 2006. Antigva i Barbuda, Bahami, Barbados, Mauricijus, Sveti Kristofer i Nevis i Sejšeli, 2009. Makedonija, Srbija i Crna Gora, a 2010. Bosna i Hercegovina i Albanija prebačeni sa negativne na pozitivnu viznu listu.

Prema odredbi 810/2009 državljani dvanaest zemalja sa negativne vizne liste (anex I) od 5. aprila 2010. treba da imaju vizu i u slučaju aerodromskog tranzita kroz zemlje Evropske unije.

## Putovanje u EU bez vize

Državljani zemalja navedenih u donjoj tabeli mogu ući na teritoriju Evropske unije ( Sengenski prostor i/ili Irsku) bez vize. Za specijalne prekomorske teritorije Evropske unije važe različite vizne odredbe.
Chikamatsu Monzaemon

**Chikamatsu Monzaemon** (japanski: **近松門左衛門**), pravim imenom **Sugimori Nobumori** (japanski: **杉森信盛**; 1653. - 6. siječnja 1725.) je bio japanski *[[jōruri]]* i *[[kabuki]]* dramski pisac. Ovaj tip lutkarskog teatra kasnije će postati poznat kao *[[bunraku]]*. Na početku svoje karijere pisao je i haiku poeziju. *[[Encyclopædia Britannica]]* navodi kako se Monzaemon danas smatra daleko najboljim japanskim dramaturgom. Njegove najznačajnije drame uglavnom se bave dvostrukim suicidima čašću vezanih ljubavnika.

Njegovo prezime korišteno je kao ime za Monzaemona, lutku Digimona koji se pojavljuje u nekoliko sezona animea.
Silvo Plut

**Silvo Plut** (Novo mesto, 29. maj 1968. – Ljubljana, 28. april 2007), slovenački ubica.

Dana 16. februara 1990. godine je ubio Marjancu Matjašič. Nakon što ju je ubio, iskasapio joj je organe i pobegao. Policija ga je ubrzo uhapsila, a zatim je osuđen na 15 godina zatvora.

Kaznu je izdržao u Zavodu za izvršenje kazni zatvora u Sloveniji, odakle je posle 13 godina prevremeno pušten zbog dobrog ponašanja. Ubrzo nakon toga, otputovao je u Srbiju gde je učestvovao u nekoliko pljački, do 18. novembra 2004. godine kada je ubio svoju drugu žrtvu Jasminu Đošić. Čak i njeno telo je kasnije nađeno iskasapljeno i unakaženo.

Zatim je pobegao nazad u Sloveniju, gde je odmah uhapšen po nalogu Slovenačke policije u vezi sa pljačkom u Sloveniji. Zbog nedostatka dokaza, kasnije je oslobođen i pušten, a javnost ove dve zemlje postaje ogorčena. Zbog zakona Slovenija nije mogla da isporuči Pluta Srbiji, tako da je Plut ostao na slobodi.

Dana 24. februara 2006. godine kidnapuje bračni par, Mira i Ljubicu Ulčar, kasnije je silovao i ubio Ljubicu, a Miro je uspeo da pobegne.

Okružni sud u Ljubljani ga je 2. oktobra 2006. proglasio krivim za ubistvo Ljubice Ulčar i pokušaj ubistva Mira Ulčara. Presuda od 45 godina zatvora bila je ukinuta zato što prema slovenačkom zakonu maksimalna kazna zatvora za taj zločin je 30 godina. U kaznu mu je uzeto i vreme koje je proveo u pritvoru.

U Srbiji je Plut 26. aprila 2007. godine osuđen na 40 godina zatvora, zbog ubistva Jasmine Đošić i nekoliko krađa.

Plut je kaznu do pravosnažnosti služio u zatvoru na Povšetovoj, gde je 28. aprila pronađen mrtav. Izvršio samoubistvo na način koji je bio konzumiranja previše umirujućih tableta.

Silvo Plut je slovenački rekorder po tome što su ga prvostepeni sudovi osudili na više od 116 godina zatvora.

Njegov rođak Bojan Plut je takođe ubica.

## Povezano
* Metod Trobec

## Reference

## Vanjske veze
* 30 let za umor, 15 za poskus - 24ur.com
Maline (Travnik)

**Maline** su naseljeno mjesto u Bosni i Hercegovini u opštini Travnik koja pripada entitetu Federacija Bosne i Hercegovine. Na popisu stanovništva 1991. u njemu je živjelo 1.483 stanovnika.

## Stanovništvo

## Reference

## Vanjske veze
Barlovci

**Barlovci** su naseljeno mjesto u Bosni i Hercegovini u opštini Banja Luka koja pripada entitetu Republika Srpska. Na popisu stanovništva 1991. u njemu je živjelo 624 stanovnika.

## Geografija

## Historija

## Stanovništvo

## Privreda

## Reference

## Vanjske veze
The Legend of Zorro

***The Legend of Zorro*** (u prijevodu ***Legenda o Zorrou***) je američki pustolovni film snimljen 2005. u režiji Martina Campbella. Predstavlja nastavak popularnog filma The Mask of Zorro, a u njemu Antonio Banderas ponavlja ulogu naslovnog junaka. Radnja je smještena u Kaliforniju na sredini 19. vijeka i bavi se Zorroovim naporima da zaustavi opasnu zavjeru. Iako je imao solidan komercijalni uspjeh, ovaj je film dobio daleko lošije kritike od prethodnika.

## Uloge

## Reference

## Vanjske veze
* 
* 
* 
* Slant Magazine Film Review by Keith Uhlich
Jagare

**Jagare** je naseljeno mjesto u Republici Srpskoj u opštini Banja Luka.Na popisu stanovništva 1991. u njemu je živjelo 1.269 stanovnika.

## Geografija

## Historija

## Stanovništvo

## Privreda

## Reference

## Vanjske veze
Radmanići

**Radmanići** je bilo naseljeno mjesto u Bosni i Hercegovini u opštini Banja Luka koja pripada entitetu Republika Srpska.

## Geografija

## Historija
Radmanići su kao i susedno Šljivno prisilno raseljeni 60-tih i 70-tih godina 20. vijeka, a na mjestu sela nastao je vojni poligon. Stanovništvo se uglavnom iselilo u okolinu Sremske Mitrovice.

## Stanovništvo

## Privreda

## Reference

## Vanjske veze
Vlasinje

**Vlasinje** je naseljeno mjesto u Bosni i Hercegovini u opštini Jajce koja pripada entitetu Federacija BiH. Na popisu stanovništva 1991. u njemu je živjelo 1.133 stanovnika.

## Geografija

## Historija
Pre rata 1992. godine selo je bilo u sastavu opštine Mrkonjić Grad. Poslije rata selo je ušlo u sastav opštine Jajce, Federacija Bosne i Hercegovine.

## Stanovništvo

## Privreda

## Reference

## Vanjske veze

* Sajt opštine Mrkonjić Grad 
* MrkonjićGrad.com 
* Mrkonjić-Grad.com
Podrašnica

**Podrašnica** je naseljeno mjesto u Bosni i Hercegovini u opštini Mrkonjić Grad koja pripada entitetu Republika Srpska. Na popisu stanovništva 1991. u njemu je živjelo 1.096 stanovnika.

## Geografija
Veličina sela Podrašnica iznosi oko 2,5 km. Glavni put dijeli ovo selo na dvije veće cijeline: Mračaj i Podselo. Najviša planina je Dimitor (1483 m), slijedi Lisina (935 m) te brdo Čenića Kosa (566 m). Velik dio površine čini Podraško polje. Najvece rijeke su Zelenkovac i Čenića vrelo. Svojim tokom Zelenkovac prolazi kroz etno-selo Zelenkovac.

## Historija
Ovo selo nema značajnu istoriju. U jednoj pripovjeci *Zmijanje* Petra Kočića spominje se bitka u Podrašnici. Tokom rata u BiH 1990-ih ovo je naselje stradalo od hrvatskih snaga.

## Stanovništvo

## Privreda
U ovoj je oblasti nešto razvijenije šumarstvo, te slabije poljoprivreda i stočarstvo.

## Reference

## Vanjske veze

* Sajt opštine Mrkonjić Grad 
* MrkonjićGrad.com 
* Mrkonjić-Grad.com
Babići

**Babići** imaju više značenja:

* Babić, prezime

## Naselja

### Bosna i Hercegovina

* Babići (Gračanica)
* Babići (Prijedor)
* Babići (Šipovo)

### Crna Gora

* Babići (Plužine)

### Hrvatska

* Babići (Kaštelir-Labinci)
* Babići (Umag)

## Povezano

* Babiči
Entrapment (film)

***Entrapment*** (naslov preveden kao ***Klopka***) je američki akcioni film snimljen 1999. u režiji Jona Amiela. Protagonist, čiji lik tumači Sean Connery, je vrhunski kradljivac umjetnina koga istražiteljica osiguravajućeg društva (čiji lik tumači Catherine Zeta-Jones) pokušava uhvatiti kao agent provokator "namještajući" mu novu spektakularnu krađu. Usprkos uglavnom loših recenzija, doživio je veliki uspjeh, predstavljajući jedan od posljednjih velikih akcijskih filmova u Conneryjevoj karijeri.

## Uloge

## Izvori

## Vanjske veze

* 
* 
* 
*
The Body (film)

***The Body*** (na prostoru bivše Jugoslavije distribuiran pod naslovom ***Potraga***) je američko-njemačko-izraelski film snimljen 2001. u režiji Jonasa McCorda. Po žanru je triler, a protagonist, čiji lik tumači Antonio Banderas, je katolički svećenik poslan iz Vatikana u Jeruzalem kako bi ispitao otkriće posmrtnih ostataka za koje se navodi kako bi mogli pripasti Isusu i tako potkopati temelje kršćanstva.

## Uloge

## Vanjske veze
* 
* 
* 
*
Klopka (film)

Film **Klopka** se može odnositi na:
* Klopka (film iz 1988) - jugoslovenski film iz 1988. godine u kome igra Mustafa Nadarević
* Klopka (film iz 1999) - američki film iz 1999. godine u kome igra Šon Koneri
* Klopka (film iz 2007) - film Srdana Golubovića iz 2007. godine u kome igraju Nebojša Glogovac, Anica Dobra i drugi
The Game (film)

***The Game*** (naslov preveden kao ***Igra***) je američki igrani film snimljen 1997. u režiji Davida Finchera. Po žanru je psihološki triler, a protagonist, čiji lik tumači Michael Douglas, je bogati, ali životnom rutinom nezadovoljni, investicijski bankar koji za rođendan prima sudjelovanje u neobičnoj igri koju organizira tajanstvena kompanija. Film je imao relativno slab komercijalni uspjeh, ali je primio prilično dobre kritike.

## Uloge

## Reference

## Vanjske veze
* 
* 
* 
*
U Turn (film, 1997)

***U Turn*** je američki igrani film snimljen 1997. u režiji Olivera Stonea. Po žanru je triler u stilu neo-noira, a radnja se temelji na romanu Johna Ridleya. Protagonist, čiji lik tumači Sean Penn, je očajnik koji, bježeći pred gangsterima, zaglavi u pustinjskom gradiću te se upetlja u međusobne spletke tamošnjih izopačenih stanovnika. Film je imao slab uspjeh na kino-blagajnama i miješane kritike.

U Srbiji je prikazan pod naslovom ***Potpuni zaokret***, a u Hrvatskoj pod naslovom ***Pogrešno skretanje***.

## Uloge

## Reference

## Vanjske veze
* 
*
Tales of Manhattan

***Tales of Manhattan*** je američki omnibus film snimljen 1942. u režiji Juliena Duviviera. Radnja se sastoji od pet (šest) odvojenih priča koje povezuje kaput koji tokom radnje mijenja vlasnike. Za film, na kome je sudjelovalo 13 scenarista, a nastupale i neke od najvećih tadašnjih hollywoodskih zvijezda, je snimljena i šesta priča, ali je ona izbačena na montažnom stolu jer je, navodno, film činila predugim. Izbačene scene su pronađene 1990-ih i otada se na Fox Movie Channelu emitira ta verzija. Neke od američkih TV-stanica, pak, prikazuju film sa izbačenom petom pričom, s obzirom da su njeni protagonisti Afroamerikanci čiji je prikaz prema mišljenju mnogih - uključujući i Paula Robesona, glumca koji je nastupio - bio previše obilježen rasnim stereotipima.

## Uloge

## Vanjske veze
*
Nacionalni park Petrified Forest

**Nacionalni park Petrified Forest** (sh. *Okamenjena šuma*) je jedan od ukupno 58 nacionalnih parkova smještenih na području Sjedinjenih Američkih Država.

## Geografija
Nacionalni park se nalazi u okruzima Apache i Navajo na sjeveroistoku američke savezne države Arizona. Sjedište parka se nalazi oko 42&nbsp;km istočno od gradića Holbrook. Naziv je dobio po velikim ostacima okamenjene šume, a pokriva površinu od 378,5 km2 koja obuhvaća polupustinjsku stepu i erodirana područja. Prosječna nadmorska visina nacionalnog parka je oko 1.600 m. Dužina parka od sjevera prema jugu iznosi oko 48&nbsp;km, a širina varira od maksimalnih 19&nbsp;km do najužeg dijela od oko 1,6&nbsp;km širine.

## Historija

Ovaj nacionalni park je poznat po svojim fosilima, posebice okamenjenim deblima drveća iz kasnog trijasa, prije oko 225 milijuna godina. Prvi stanovnici su ovo područje naseljavali prije oko 8.000 godina. Do prije otprilike 2.000 godine tu su uzgajali kukuruz i gradili zemunice. Kasniji stanovnici su tu gradili nadzemna naselja poznatija pod nazivom *pueblo*. Zahvaljujući klimatskim promjenama posljednji stanovnici su ovo područje napustili oko 1400. godine. Prvi Europljani koji su posjetili park su tijekom 16. stoljeća bili španjolski istraživači, a sredinom 19. stoljeća tim američkih istraživača koji je premjeravao cestu od istoka prema zapadu Sjedinjenih Američkih Država otkrio je okamenjena stabla. Kasnije ceste i željeznička pruga su prolazile istom rutom i omogućile razvoj turizma, a prije nego što je područje zaštićeno i proglašeno nacionalnim parkom, mnogi su fosili nestali u privatnim zbirkama. Krađa fosila je problem i u 21. stoljeću.

## Klima
Prosječne dnevne ljetne temperature se kreću od 32&nbsp;°C do preko 38&nbsp;°C. Budući da gotovo uvijek vedro nebo parka omogućuje brzo hlađenje noću, ljeti su noćne temperature ponekad i do 22&nbsp;°C niže od dnevnih. Najtopliji mjesec je srpanj sa najvišom prosječnom temperaturom od 33&nbsp;°C, dok je najniža dnevna oko 16&nbsp;°C. Najhladniji mjesec u godini je siječanj kada se temperature kreću od najviših 9&nbsp;°C) do najnižih -6&nbsp;°C). Najviša zabilježena temperatura izmjerena je 1998. godine i iznosila je 42&nbsp;°C, a najniža od −33&nbsp;°C je zabilježena 1971..

Zimski vjetrovi dosežu brzinu od oko 97&nbsp;km/h. Ljetni povjetarac je blaži i doseže brzinu od oko 16&nbsp;km/h što ipak može rezultirati čestim pješčanim olujama i tornadima ( *Dust devil*), od kojih neki dosežu visinu od nekoliko stotina metara.

U naconalnom parku Petrified Forest najviše je padalina od srpnja do rujna, kada uz kratke grmljavinske pljuskove padne oko polovice ukupnih godišnjih padalina. Kolovoz je u prosjeku najvlažniji mjesec u godini. Na visinama preko 1.500 m od listopada do ožujka su moguće blaže snježne padaline, no snijeg se rijetko zadrži. Srednja relativna vlažnost zraka je ispod 50%, a ponekad čak manje i od 15%.

## Panorame

## Reference

## Vanjske veze
;Ostali projekti
What Dreams May Come (film)

***What Dreams May Come*** je američki fantastični film snimljen 1998. u režiji Vincenta Warda. Ttemelji se na istoimenom romanu Richarda Mathesona, a protagonist, čiji lik tumači Robin Williams je ljekar koji je nakon prometne nesreće završio u zagrobnom svijetu. Radnja prati njegov put iz Raja u Pakao gdje je njegova ožalošćena supruga (čiji lik tumači Annabella Sciorra završila izvršivši samoubistvo. Film je doživio brojne pohvale zbog impresivnih vizaulnih efekata koji su nagrađeni Oscarom.

U Hrvatskoj je prikazan pod naslovom ***Ja ću budan sanjati***, a u Srbiji pod naslovom ***Dok budan sanjam***.

## Uloge

## Reference

## Vanjske veze
* 
* 
* *[http://vincentwardfilms.com/films/what-dreams-may-come/synopsis/ What Dreams May Come at Vincent Ward Films] *
The Accused (film, 1988)

***The Accused*** (u bivšoj Jugoslaviji prikazivan pod naslovom ***Optužena***) je američki igrani film snimljen 1988. u režiji Jonathana Kaplana. Po žanru je pravosudna drama, čiji je sadržaj inspiriran stvarnim događajima vezanim uz slučaj Cheryl Araujo. Protagonistica, čiji lik tumači Jodie Foster, je promiskuitetu sklona žena iz niže klase koja postaje žrtvom brutalnog grupnog silovanja u prepunom baru. Radnja prati napore državne tužiteljice (čiji lik tumači Kelly McGillis) da iza rešetaka stavi ne samo silovatelje nego i muškarce koji su kao publika podstrekivali silovanje.

Foster, koja se za svoju ulogu izborila u konkurenciji s nekim od najpopularnijih glumica tadašnjeg Hollywooda, za nju je nagrađena Oscarom. Kelly McGillis se također borila za nastup u filmu, djelomično motivirana time što je sama u stvarnom životu bila silovana. *The Accused* se često navodi kao primjer kao prvi hollywoodski film koji je nastojao "ozbiljno" pristupiti motivima silovanja, ali i ostvarenje koje je označilo trend radikalno feminističkih sadržaja u Hollywoodu karakterističan za kraj 1980-ih i početak 1990-ih.

## Uloge

## Nagrade i nominacije
* BAFTA nagrada za najbolju glumicu u glavnoj ulozi (Džodi Foster) (nominacija)
* Oskar za najbolju glavnu glumicu (Džodi Foster)
* Zlatni globus za najbolju glavnu glumicu u igranom filmu (drama) (Džodi Foster)

## Vanjske veze
* 
* 
* Movie stills
Ransom (film)

***Ransom*** (naslov na prostoru bivše Jugoslavije prevođen kao ***Ucjena***) je američki kriminalistički film snimljen 1996. u režiji Rona Howarda. Predstavlja remake filma *[[Ransom!]]* iz 1956. godine. Protagonist, čiji lik tumači Mel Gibson je bogati tajkun koji nakon otmice malog sina odlučuje javno prkositi otmičarima javno ponudivši iznos otkupnine za njihovo hvatanje.

## Uloge

## Izvori

## Vanjske veze
* 
*
Vesna Galiot

**Vesna Galiot Gala**, Prva srpska dens pevačica, koja je bila profesionalno aktivna od 1990. do 2005. godine.
 
Završila muzičku školu Kosta Manojlović, odsek solo pevanje i apsolvent informatike i statistike u Beogradu.

Pre prvog solističkog CD-a, (1991.) je izdala prvu ploču kao vokal POP grupe Horoskop i učestovala na Beogradskom proleću. Nakon toga, kao kantautor i vokalni solista započinje solističku karijeru i slede:

CD 1994 godine pod nazivom “Budim se” izdat za MAT - Zmex produkciju, čime pokreće pop dens pravac u SRJ, čime stiče ogromnu popularnost.

CD 1995 godine pod nazivom “LJubavi ne znam ime” izdat za PGP RTS na kome se nalazi pesma “Izaberi” na kojoj je gost Srđan Moby, sa kojom učestvuje na Budvanskom festivalu iste godine. Sledi i festival Sunčane skale sa pesmom “Hajde budi sam”.

Tih godina slede i mnogobrojne nagrade: Oskar popularnosti za pop pevačicu godine, tri godine za redom “Melko” za pevačicu godine, u Jagodini nagradu za album godine, TV K9 joj dodeljuje nagradu kao pevacici godine........

Nastup na Mesamu 1996. sa pesmom “Vrati se”.

CD 1997. godine pod nazivom “U oči me pogledaj” za izdavačku kuću Komuna

Od radnika u kulturi zvanično dobija status umetnika.

CD 1999. godine pod nazivom “Nedostajaćeš mi” izdat za City Records, čije promovisanje prekida Nato bombardovanje SRJ, slede mnogobrojni humanitarni nastupi zajedno sa većinom kolega na trgovima i mostovima širom Srbije.

CD 2001. godine pod nazivom “Gala” izdat za City Records i festival Sunčane skale iste godine sa pesmom “Kazna”.

CD 2003. godine pod nazivom “222″ (zvaničan naziv "Gala") izdat za City Records.

Sve godine aktivnog rada prate je mnogobrojni koncerti i nastupi širom Srbije i inostranstva i saradnje sa najeminentnijim ljudima u oblasti kulture.

2005. godine se povlači sa javne scene, živi i radi u Beogradu kao uspešan radnik u oblasti Informacione tehnologije, a muzikom se zasad bavi isključivo iz hobija.
Rio Grande (film)

***Rio Grande*** je zadnji dio vestern trilogije Johna Forda o američkoj konjici iz 1950. Prva dva filma bila su *[[Fort Apache (1948)|Fort Apache]]* iz 1948. i *[[Nosila je žutu vrpcu]]* iz 1949. John Wayne nastupio je u glavnoj ulozi u sva tri filma, kao satnik Kirby Yorke u *Fort Apacheu*, zatim kao zapovjednik konjice Nathan Cutting Brittles u *Nosila je žutu vrpcu* i, konačno kao promaknuti pukovnik Kirby Yorke u *Rio Grande*.

Ford je prvo htio snimiti film *[[Mirni čovjek]]*, ali čelni čovjek studija Republic Pictures, Herbert Yates, inzistirao je da Ford snimi prvo *Rio Grande*, s istom kombinacijom, John Wayne-Maureen O'Hara; Yates nije slutio da je scenarij *Mirnog čovjeka* tako dobar, nego je htio da *Rio Grande* izađe prvi kako bi zaradio za sljedeći film. (Na Yatesovo iznenađenje, *Mirni čovjek* postat će 1952. najveći hit studija i favorit među obožavateljima kombinacije Ford/Wayne).

## Radnja

Pukovnik Kirby Yorke poslan je na granicu kako bi je obranio od napada odmetnutih Apača. Yorke je rastrgan između Apača i mladih neiskusnih novaka, kojih ima premalo da bi zadovoljili potrebe utvrde. Situacija se dodatno pogoršava kad u utvrdu stiže njegov sin (kojeg nije vidio petnaest godina), novak Jeff Yorke (Claude Jaman Jr.). Budući da ne želi da ispadne kako favorizira sina, pukovnik Yorke odnosi se prema njemu dosta strogo. U utvrdu stiže pukovnikova žena, gđa. Kathleen Yorke (Maureen O'Hara), da bi odvela maloljetnog sina kući. Pukovnik i njegova žena dogovaraju se kako bi najbolje bilo odluku prepustiti samom Jeffu. On odlučuje ostati. Yorkea posjećuje njegov bivši zapovjednik iz Građanskog rata, Phil Sheridan, koji je postao zapovjednik američke vojske. Sheridan zapovijeda Yorkeu da prijeđe Rio Grande u Meksiko, što bi moglo izazvati velike političke probleme, jer bi se moglo smatrati objavom rata. Ako Yorke ne uspije svladati Apače, suočit će se s vojnim sudom. Sheridan uz to naglašava kako će članovi suda biti ljudi s kojima je jahao dolinom Shenandoah u Građanskom ratu. Yorke prihvaća zadatak. Sada se pukovnik Yorke mora boriti da spasi svoju obtelj i svoju čast. Neki aspekti priče, kao što je prelazak u Meksiko i pohod iz njega, pomalo nalikuje na sličnu konjaničku ekspediciju pod zapovjedništvom pukovnika Ranalda Mackenzieja 1873.

## Vanjske veze
* 
* Yahoo! Movies entry for ''Rio Grande''
The Juror

***The Juror*** je američki igrani film snimljen 1996. u režiji Briana Gibsona. Po žanru je triler, a radnja se temelji na romanu Georgea Dawesa Greena. Protagonistica, čiji lik tumači Demi Moore, je njujorška kiparica odabrana za člana porote na suđenju mafijaškom bosu, a koja zbog toga postaje predmetom kampanje zastrašivanja s ciljem da ishodi oslobađajuću presudu. Film, čiji je zaplet imao velike sličnosti s filmom ''Trial by Jury'' od prije dvije godine, je doživio fijasko i kod kritičara i kod publike.

U Indiji je 2000. snimljen njegov neslužbeni bollywoodski remake pod naslovom *[[Khauff]]*.

U Hrvatskoj je distribuiran pod naslovom ***Porotnica***, a u Srbiji pod naslovom ***Porotnik***.

## Uloge

## Vanjske veze
* 
* 
* 
* ''The Juror''  at Movieweb
Anaconda (film)

***Anaconda*** (naslov preveden kao ***Anaconda***) je američki horor film snimljen 1997. u režiiji Luisa Llose. Radnjom je smješten u amazonsku prašumu i prati grupu filmaša upetljanih u pokušaj hvatanja divovske anakonde. Film je doživio negativne kritike i bio nominiran za nekoliko Zlatnih malina, ali je usprkos toga doživio ogroman komercijalni uspjeh. 2004. je snimljen nastavak pod naslovom **.

## Uloge

## Izvori

## Vanjske veze
* 
* 
* 
*
Ziegfeld Girl (film)

***Ziegfeld Girl*** je američki filmski mjuzikl snimljen 1941. u režiji Roberta Z. Leonarda. Originalno zamišljen kao svojevrsni nastavak Oscarom nagrađenog *[[Great Ziegfeld|Velikog Ziegfelda]]*, s radnjom je smješten na Broadway gdje prati napore tri protagonistice da se izbore nastupe u prestižnoj muzičkoj reviji *[[Ziegfeld Follies]]* i tako postanu Ziegfeldove djevojke.

## Uloge
* Džejms Stjuart ... Gilbert Jang
* Džudi Garland ... Suzan Galager
* Hedi Lamar ... Sandra Kolter
* Lana Terner ... Šila Regan
* Toni Martin ... Frank Merton
* Džeki Kuper ... Džeri Regan

## Reference

## Vanjske veze
* 
* 
*
Payback (film, 1999)

***Payback*** je američki igrani film snimljen 1999. u režiji Briana Helgelanda kome je to predstavljao režijski debi. Po žanru je triler, a scenario, koji je napisao sam Helgeland, se temelji na *[[The Hunter (roman, Stark)|Hunter]]*, romanu Donalda E. Westlakea prethodno ekraniziranom kao klasični film *[[Point Blank (1967 film)|Point Blank]]* iz 1967. Protagonist nove verzije, koga tumači Mel Gibson, je Porter, okorjeli kriminalac koji ne preza od ničega kako bi vratio novac koji su mu ukrali partneri ne bi li tako otplatili vlastiti dug gangsterskoj organizaciji. *Payback* je tokom snimanja često prerađivan i dosnimavan, jer su se producenti bojali da sadrži previše nasilja i da amoralni protagonist neće biti privlačan publici. Usprkos toga, nova verzija je imala solidan komercijalni uspjeh.

U Hrvatskoj je prikazan pod naslovom ***Vraćanje duga***, a u Srbiji pod naslovom ***Naplata duga***.

## Uloge

## Vanjske veze
* 
*
Samson and Delilah (film, 1949)

***Samson and Delilah*** (***Samson i Dalila***) je američki historijski film snimljen 1949. godine u režiji Cecilea B. De Millea. Radnja, temeljena na starozavjetnoj Knjizi o sucima i knjizi cionističkog vođe Ze'eva Jabotinskog, je smještena u drevnu Palestinu i opisuje život hebrejskog junaka Samsona (čiji lik tumači Victor Mature) i njegovu borbu protiv Filistejaca. Poznat je kao jedan od najraskošnijih i najspektakularnijih hollywoodskih filmova svog vremena, odnosno jedno od najpoznatijih ostvarenja u DeMilleovoj karijeri. Također je poznat i kao jedna od najboljih uloga Hedy Lamarr i film koji je od dotle nepoznatog hrvača Victora Maturea napravio veliku zvijezdu.

Snimanje filma *Samson and Delilah* je prikazano u filmu *[[Sunset Boulevard (1950 film)|Bulevar sumraka]]* gdje DeMille tumači samog sebe.

## Uloge
* Hedi Lamar kao Dalila
* Viktor Matjur kao Samson
* Džordž Sanders kao Saran od Gaze
* Andžela Lansberi kao Semadar
* Henri Vilkokson kao Atur
* Ras Tamblin kao Savle
* Oliv Diring kao Mirijam
* Edgar Diring kao sakupljač poreza
* Fej Holden kao Hejzelepont
* Džulija Fej kao Hajšam
* Vilijam Farnum kao Tubal
* Lejn Čandler kao Tereš
* Moroni Olsen kao Targif
* Franses Makdonald kao pripovedač
* Vi Vili Dejviskao Garmiskar
* Džon Mildžan kao Leš Laskipš
* Džordž Rivs kao ranjeni glasnik
* Nils Aster kao princ
* Majk Mazurki kao vođa palestinskih vojnika

## Nagrade
* Oskar za najbolju umetničku produkciju (Hans Drajer, Volter H. Tajler, Sem Komer, Rej Mojer) – dobitnik
* Oskar za najbolji dizajn kostima (Idit Hed, Doroti Džikins, Elojs Džensen, Gil Stil, Gven Vejkling) – dobitnik
* Oskar za najbolju kinematografiju – nominacija
* Oskar za najbolje vizuelne efekte – nominacija
* Oskr za najbolju originalnu muziku – nominacija
* Zlatni globus za najbolju kinematografiju – nominacija

## Vanjske veze
*
Jeanne Eagels

**Jeanne Eagels** (26. jun 1890 - 3. oktobar 1929) bila je američka kazališna i filmska glumica, poznata kao prva ličnost koja je posthumno nominirana za Oscara. Odrasla u Kansas Cityju, kao mlada djevojka je došla u New York stekavši slavu kao jedna od Ziegfeldovih djevojaka. Njena sklonost da napušta predstave usred priprema je učinila nepopularnom među kazališnim producentima, ali je zato stekla popularnost među filmašima te pred kraj karijere snimila nekoliko prvih zvučnih filmova, uključujući *[[The Letter (1929 film)|The Letter]]*. Nakon što je iznenada umrla (pri čemu se kao razlog navodi predoziranje alkoholom, sredstvima za smirenje i heroinom), nominirana je za Oscara.

## Vanjske veze

* 
* 
* 
* Jeanne Eagels photo taken in 1917 not published until 1974; NYP Library collection
* Biographical website http://www.jeanneeagels.com
Color of Night

***Color of Night*** (naslov preveden kao ***Boja noći***) je američki igrani film snimljen 1994. u režiji Richarda Rusha. Po žanru je erotski triler, a protagonist, čiji lik tumači Bruce Willis, je psihijatar koji dolazi u Los Angeles kako bi se oporavio od traumatičnog samoubistva pacijenta. Radnja prati njegove napore da otkrije ubicu svog kolege, dok istovremeno vodi žestoku ljubavnu vezu sa tajanstvenom neznankom (čiji lik tumači Jane March).

Film je doživio potpuni komercijalni promašaj i bio izložen negativnim kritikama, što je sve kulminiralo osvajanjem Zlatne maline. Usprkos toga, kasnije je imao dobre rezultate u video-distribuciji i dobio svojevrsni kult-status. Dijelom se to pripisuje erotskim scenama između Willisa i March, koje je časopis ''Maxim'' proglasio "najboljim u historiji filma".

## Reference

## Vanjske veze
* 
* 
*
Jungle Fever

***Jungle Fever***  je američki igrani film snimljen 1991. u režiji Spikeja Leeja. Za temu ima u tadašnjim SAD još uvijek kontroverzne odnose osoba različitih rasa, a protagonist, čiji lik tumači Wesley Snipes, je crni poslovni čovjek koji započinje ljubavnu vezu sa svojom italoameričkom sekretaricom. Poznat je kao glumački debi tadašnje rap zvijezde Queen Latifah.

U Srbiji je prikazivan pod naslovom ***Ljubavna groznica***.

## Uloge

## Izvori

## Vanjske veze
*
Driven

***Driven*** je američki sportsko-akcioni film snimljen 2001. u režiji Rennyja Harlina. Radnja se bavi automobilskim utrkama franšize Champ Car, a protagonist, čiji lik tumači Sylvester Stallone, ostarjeli trkač koji nastoji biti mentor mlađem trkaču (čiji lik tumači Kip Pardue). Stallone je bio i producent, odnosno glavni pokretač filma; njegova originalna zamisao je bila da se film bavi utrkama Formule 1, ali je od toga kasnije odustao. *Driven* je doživio neuspjeh i kod publike i kod kritike, a nezadovoljni su bili i profesionalni trkači smatrajući da se njihov milje prikazuje nerealistički.

U Hrvatskoj je distribuiran pod naslovom ***Divlja vožnja***, a u Srbiji, usprkos toga što radnja nema veze s Formulom 1, pod naslovom ***Šampioni formule 1***.

## Uloge

## Reference

## Vanjske veze
* 
* 
* 
* 
* 
* Driven.co.uk  UK Motoring Magazine.
Tears of the Sun

***Tears of the Sun*** je američki ratni film snimljen 2003. godine u režiji Antoinea Fuque. Radnja je smještena u Nigeriju nakon što je u njoj izveden vojni puč, zbog čega američka mornarica šalje tim specijalaca na čelu sa poručnikom Watersom kako bi američke državljane, uključujući liječnicu (čiji lik tumači Monica Bellucci) u izoliranoj misiji, izveli na sigurno.

Film je doživio uglavnom negativne kritike, što se često tumačilo kao posljedica navodnog džingoizma njegovih tvoraca, odnosno simboličke podrške američkoj invaziji Iraka započetoj nedugo nakon premijere. Dio kritičara je, pak, smatrao neprimjerenim da se prikazuju fiktivni pučevi i zlodjela u stvarnoj državi.

U Srbiji je distribuiran pod naslovom ***Jecaji sunca***, a u Hrvatskoj pod naslovom ***Suze boga sunca***.

## Uloge

## Izvori

## Vanjske veze
* 
* 
* 
* 
*
Boom Town (film)

***Boom Town*** je američki igrani film snimljen 1940. u režiji Jacka Conwaya. Radnja, inspirirana člankom u *[[Cosmopolitan]]u* koji je bio inspiriran stvarnim događajima u Teksasu, opisuje dvojicu prijatelja koji se nastoje obogatiti tražeči naftu, a čiji odnos pred iskušenja stavljaju suparništva oko žena.

U bivšoj Jugoslaviji je prikazan pod naslovom ***Petrolej***.

## Uloge

## Vanjske veze
* 
*
Nagrada Filmfare za najbolju glumicu na tamilskom jeziku

**Nagrada Filmfare za najbolju glumicu na tamilskom jeziku** () je godišnja nagrada koju indijski filmski časopis *[[Filmfare]]* od 1972. daje za najbolju žensku ulogu u tamilskom (Kollywood) filmu. 

## Nagrađene

## Povezano
* Filmfare Awards
What Women Want

***What Women Want*** je američki igrani film snimljen 2000. u režiji Nancy Myers. Po žanru je romantična komedija s primjesama fantastike, a protagonist, čiji lik tumači Mel Gibson, uspješni direktor reklamne agencije sa seksističkim svjetonazorom koji odjednom stekne telepatske sposobnosti. Radnja prati njegove napore da se prilagodi novoj situaciji, i s vremenom mijenja svoj odnos prema ženama.

Film je doživio veliki uspjeh, a Gibson stekao brojne pohvale za nastup u za njegovu karijeru dotle atipičnoj komičnoj ulozi.

U Srbiji je prikazan pod naslovom ***Šta žene žele***, a u Hrvatskoj je pod naslovom ***Što žene vole***.

Godine 2011. je u Kini snimljen remake sa Andyjem Lauom i Gong Li u glavnim ulogama.

Film je osvojio nekoliko nagrada uključujući ASCAP Top Box Office Films nagradu, Bogey, Golden Screen, kao i Golden Screen s jednom zvjezdicom, te Blockbuster za omiljenu glumicu u komediji/drami (Helen Hunt).

## Izvori

## Vanjske veze
* 
* 
*
Dorothy McGuire

**Dorothy Hackett McGuire** (14. jun 1916 &ndash; 13. septembar 2001) bila je američka glumica. Već je bila etablirana kao glumica na Broadwayu, prije nego što ju je 1940-ih u Hollywood doveo David O. Selznick. Tamo je započela izuzetno dugu i plodnu karijeru koja je potrajala sve do 1980-ih.

Bila je udana za fotografa Johna Swopea, s kojim je imala dvoje djece.

## Izvori

## Vanjske veze

* 
* 
* 
*
Under Suspicion

**Under Suspicion** (na engleskom doslovno **Pod sumnjom**) se može odnositi na:

* ''Under Suspicion'' (1991 film), britansko-američki igrani film iz 1991. godine; ul. Liam Neeson i Laura San Giacomo;
* ''Under Suspicion'' (2000 film), američki igrani film iz 2000. godine; ul. Gene Hackman i Morgan Freeman;
* Under Suspicion (TV serija), američka TV-serija koja se emitirala od 1994. do 1995.
* *Under Suspicion*, epizoda iz IV sezone TV-serije **

## Povezano
* ''Pod sumnjom'', jugoslavenski film iz 1956. godine, rež. Branko Belan
Under Suspicion (film, 2000)

***Under Suspicion*** (naslov preveden kao ***Pod sumnjom***) je američki kriminalistički film iz 2000. godine. Radnja se temelji na romanu *Brainwash* britanskog književnika Johna Wainwrighta, koji je 1981. poslužio kao predložak za francuski film *[[Garde à vue]]*. Protagonist je iskusni policijski detektiv (čiji lik tumači Morgan Freeman) koji na naizgled rutinsko ispitivanje dovodi uglednog advokata (čiji lik tumači Gene Hackman) kako bi ga pokušao natjerati da prizna silovanje i ubistvo dviju djevojčica.

## Uloge

## Vanjske veze
*
Tortilla Flat (film)

***Tortilla Flat*** je američki igrani film snimljen 1942. u režiji Victora Fleminga. Radnja se temelji na istoimenom romanu Johna Steinbecka. Protagonist (čiji lik tumači John Garfield) nasljeđuje dvije kuće i u nju poziva svoje prijatelje-beskućnike ne znajući da će s jednim od njih (čiji lik tumači Spencer Tracy) doći u sukob zbog lijepe djevojke (čiji lik tumači Hedy Lamarr). Završnica filma je značajno promijenena u odnosu na originalni roman, i to zato da bi se publici pružio hepi end.

## Uloge

## Izvori

## Vanjske veze
* 
*
Branko Oreščanin

**Branko Oreščanin** (12. avgusta 1949. Novi Karlovci) je srpski slikar.

Detinjstvo je proveo u rodnom selu, gde je u mladosti mnogo voleo fudbal i bio golman lokalnog kluba "Polet". Već tada je špartajući fudbalskim terenima, zavoleo Srem i to nosi i danas, i zato su mu česte teme predeli o Sremu i Sremcima.

U dvadesetoj godini života počeo je profesionalnu karijeru u slikarstvu. U početku je crtao olovkom i zato i danas voli da stvara slike u grafici olovkom. Posle olovke ovladao je tehnikama akvarela, tempere i ulja na platnu. Njegovo slikarsko opredeljenje je isključivo čisti realizam sa blagim primesama ekspresionizma u tri tehnike: crtanje olovkom, akvarel i ulje na platnu. Teme slika su raznovrsne:

Crteži olovkom - portreti, studije likova iz običnog života, doživljaji iz života, manastiri, pejsaži...

Akvareli - mrtve prirode, doživljaji iz života ljudi, pejsaži, portreti...

Ulja na platnu - portreti, studije likova, studije doživljaja iz života,ikone svetaca, slike manastira i gradova, pejsaži...

Njegovih slika ima na svim kontinentima. Poseduju ih kako obični ljudi, tako i vrlo važne ili popularne ličnosti, ali napomenuću četiri mesta gde ima po jedna slika, a na šta je posebno ponosan, a to su patrijaršijski dvorovi u Moskvi, Atini, Beogradu i Sremskim Karlovcima.
Malèna

**Malèna** je italijanski igrani film snimljen 2000. u režiji Giuseppea Tornatorea. Po žanru je drama, a radnja je smještena u sicilijanski gradić u doba drugog svjetskog rata gdje naslovnoj protagonistici (čiji lik tumači Monica Bellucci) muž odlazi u vojsku, a nakon čega je izložena stalnom zavođenju od strane drugih muškaraca, te zlostavljanju od strane žena ljubomornih na njenu ljepotu. Radnja prati njene napore da se othrva tim iskušenjima, i to iz perspektive 13-godišnjeg dječaka zaljubljenog u nju.

## Uloge
* Monika Beluči - Malena Skordija
* Đuzepe Sulfaro - Renato Amoroso
* Lučano Federiko - Renatov otac
* Matilde Pjana - Renatova majka
* Pjetro Notarijani - profesor Bonsinjore
* Gaetano Aronika - Nino Skordija
* Đilberto Idonea - advokat Kentorbi
* Anđelo Pelegrino - lider partije
* Gabrijela di Lucio - Mantenuta del Barone

## Povezano
**[[Summer of '42]]*

## Izvori

## Vanjske veze
* 
* 
* ''Malèna'' DVD review at DVD Times
Crkva Sv. Marka (Novi Karlovci)

**Crkva sv. Marka** nalazi se na samom izlasku sa petlje auto puta E 75 na koridoru 10, u blizini Novih Karlovaca, i posvećena je svetom Marku Apostolu. Nad izvorom vode podignuta je mala česma, a ispred je kapela skromnih dimenzija. Verovanje je da je to izvor lekovite vode. Sadašnja kapela podignuta je 1883. godine, kao jednobrodna građevina sa prizidanim dvospratnim zvonikom. Pilastri izvedeni u malterskoj poluplastici raščlanjuju fasadu na pet segmenata. Na svakom je po jedan dvokrilni prozor. Na južnoj strani nalaze se ulazna vrata. Na ploči od crvenkastog mermera uzidanoj u zapadnom zidu uklesan je tekst koji daje podatke o ktitoru i godini izgradnje. Crkva je osveštena na Markovdan 1884. godine, kada se na vodici služi liturgija, a ujedno obeležava i seoska slava. Početkom 2011. godine ovaj verski objekat proglašen je manastirom.
Budovar

Budovar je rečica u istočnom delu Srema.
Izvire na Fruškoj gori kod mesta Čortanovci, gde se naziva „Patka“. Protiče kroz Bešku i pored Krčedina, odakle počinje da se naziva „Budovar“. Reka zatim skreće na jug i protiče paralelno sa autoputem Beograd-Novi Sad, pored Novih Karlovaca pre nego što se uliva Dunav kod Starih Banovaca.

Budovar je dugačak 52 km, a izvor se nalazi na 215 m nadmorske visine.
Georgije Bakalović

Bakalović Georgije (1786. Sremski Karlovci - 13. april 1843, Ruma) je srpski slikar.

Učio je u Sremskim Karlovcima kod slikara Stefana Gavrilovića. Radio je pretežno ikonostase, zidne slike i portrete. Jedan broj ikonostasa radio je u društvu slikara i pozlatara Dimitrija Đurkovića.

Sam je slikao ikonostas i svod crkve u Erdeviku 1817., svod Gornje crkve u Sremskim Karlovcima 1824., svod i 12 prazničnih ikona crkve u Vrdniku 1825., ikonostas u Čereviću 1827., svod i obnovu ikone Uspenjske crkve i obnova ikonostasa Nikolajevske crkve u Irigu 1827., ikonostas i svodove Jovanovske crkve u Novom Sadu 1830., ikonostase manastira Grgetega 1830. (izgoreo 1841.) i ikonostas u Pavlovcima 1832... Sa Đurkovićem je slikao ikonostase u Prhovu 1840. i Starim Banovcima (1840-1841.), kivot kneza Lazara u Vrdniku i crkvene zastave u Jarku, Vognju, Sasama, Surčinu i Mihaljevcima.

Godine 1837. prelazi u Srbiju i slika ikonostase manastira Radovašnice 1839., crkve u Zaječaru i manastira Rače na Drini 1840., crkve u Aleksincu 1841. i crkve u Negotinu 1842.

Naslikao je portrete kneza Miloša, Jevrema Obrenovića, Stefana Stratimirovića, kneza Ive od Semberije. i dr.

Bakalović je bio slikar skromnih mogućnosti, i radovi su mu nejednakog kvaliteta.

## Literatura

* Lazar Trifunović (urednik) "Klasicizam kod Srba I", Beograd 1965, str.115-116
* Tekst dr Miodraga Kolarića, savetnika, Narodni muzej, Beograd za Enciklopediju Jugoslavije JLZ -Zagreb 1980.
Sremski Mihaljevci

**Sremski Mihaljevci** je naselje u Srbiji, odnosno Vojvodini, koje administrativno pripada opštini Pećinci u Sremskom okrugu. Prema popisu iz 2002. bilo je 837 stanovnika (prema popisu iz 1991. bilo je 862 stanovnika).

## Demografija
U naselju Sremski Mihaljevci živi 698 punoletnih stanovnika, a prosečna starost stanovništva iznosi 41,6 godina (39,5 kod muškaraca i 43,8 kod žena). U naselju ima 250 domaćinstava, a prosečan broj članova po domaćinstvu je 3,35.

Ovo naselje je velikim delom naseljeno Srbima (prema popisu iz 2002. godine).

## Reference

## Vanjske veze

* Mape, aerodromi i vremenska situacija lokacija (Fallingrain)
* Satelitska mapa (Wikimapia)
* Gugl satelitska mapa (Maplandia)
* Plan naselja na mapi (Mapquest)
Crkva Vavedenja Presvete Bogorodice

Današnja crkva Sv. Sretenja Gospodnjeg u Novim Karlovcima je sazidana je 1796. godine za vreme mitropolita Stratimirovića. Pre ove crkve postojala je crkva Sv. Klimenta sagrađena 1756. godine. Od predhodne drvene crkve sačuvan je samo episkopski presto sa ikonom Hrista sa okvirom u rokajnom stilu. Nalazi se u vrlo dobrom stanju. 
Ikonostas je nastao 1818-1832. godine. Rezbar ikonostasa je bio Marko Vujatović, kao i rezbarije arhiepiskopskog prestola i petohlebnice, dok je ikonostas oslikao Georgije Bakalović. On je oslikao i ikonu na arhiepiskopskom prestolu. Bogorodičin presto sa rezbarijom baroknih oblika i ikona Hrista nastali su u drugoj polovini XVIII veka. Prestone ikone su izdvojene kanelovanim stubovima koji su obavijeni grančicama sa hrastovim listovima i ružama. Najčešći su motivi vinova loza sa grožđem, akantovi listovi, vaze obrnuto postavljene kod kojih sa obe strane izlaze ruže sa grančicama koje se savijaju u volute. Na Ivandan je bilo nezapamćeno nevreme i toranj crkve je srušen. Novi toranj je podignut 1901. godine. Nemci su ga minirali 1943. godine, ali su sa crkve pala samo zvona. Nova su podignuta 1956. godine. Ima srpsko pravoslavno groblje. Među crkvenim knjigama nalazi se jedan srbljak iz Rusije (1760.). Crkva je proglašena za spomenik kulture.''

Neobično burna istorija ovog malog mesta, opasanog kukuruzima, repom i suncokretima, zauvek je zabeležena na crkenom podu, gde su 1943. ustaše pobile desetine ljudi. Sasani su desetak dana organizovali odmazdu, ali nemajući više od nekoliko starih pušaka, isekli su stabljike suncokreta i uz veliku graju presreli ustaše iz susednog Slankamena i navodno, na smrt ih preplašili i oterali. Ostali su poznati kao „Suncokretaška četa“. Kako bilo, popovi se otad pravdaju da nema sredstva za čišćenje i četke koji bi mogli da operu krv sa crkvenog poda pa je on i dan-danas prekriven tepihom.
Zbornik dokumenata i podataka o narodnooslobodilačkom ratu

**Zbornik dokumenata i podataka o narodnooslobodilačkom ratu Jugoslovenskih naroda** (skraćeno **Zbornik NOR**) predstavlja kapitalan izdavački poduhvat Vojnoistorijskog instituta JNA u Beogradu u 174 knjige.

Na prikupljanju i prevođenju dokumentacije za ovaj zbornik radio je tim stručnjaka četiri decenije. U Zborniku je objavljena većina poznatih dokumenata svih zaraćenih strana u Jugoslaviji tokom Drugog svetskog rata. Edicija se sastoji od 174 knjige i podeljena je u petnaest tomova. Prva knjiga, *Borbe u Srbiji 1941*, izdata je u Beogradu 1949, a poslednja, tom XV, knjiga 1, *O učešću hortijevske Mađarske u napadu i okupaciji Jugoslavije 1941-1945*, izdata je 1986. godine u Beogradu i Budimpešti. Knjige objavljene 1973. i kasnije nose nešto izmenjen naslov koji glasi **Zbornik dokumenata i podataka o narodnooslobodilačkom ratu naroda Jugoslavije**.

Edicija sadrži bibliografske reference, podatke o nastanku dokumenata i o mestu njihovog čuvanja, indekse, kao i fotokopije pojedinih dokumenata. Dokumenti slovenačkih, makedonskih, nemačkih, italijanskih, mađarskih, bugarskih, britanskih i američkih jedinica i ustanova prevedeni su na srpskohrvatski jezik. Osim dokumenata iz zbirke Vojnoistorijskog instituta u Beogradu (danas Vojni arhiv Srbije), zbirka sadrži i jedan broj dokumenata u dokumente u posedu Nacionalnog arhiva u Vašingtonu od kojeg je Institut dobio njihove snimke na mikrofilmu.

## Knjige Zbornika

Knjige su po tomovima klasifikovane na sledeći način:
* tom I, knjige 1-21. Borbe u Srbiji 1941-1945
* tom II, knjige 1-15. Dokumenta Vrhovnog štaba Narodnooslobodilačke vojske Jugoslavije 1941-1945
* tom III, knjige 1-10, Borbe u Crnoj Gori 1941-1945
* tom IV, knjige 1-35, Borbe u Bosni i Hercegovini 1941-1945
* tom V, knjige 1-39, Borbe u Hrvatskoj 1941-1945
* tom VI, knjige 1-19, Borbe u Sloveniji 1941-1945
* tom VII, knjige 1-4, Borbe u Makedoniji 1941-1944
* tom VIII, knjige 1-3, Dejstva na Jadranu 1942-1945
* tom IX, knjige 1-9, Partijsko-politička dokumenta 1941-1945
* tom X, knjige 1-2, Jugoslovensko ratno vazduhoplovstvo u narodnooslobodilačkom ratu Jugoslavije 1942-1945
* tom XI, knjige 1-4, Operacije Jugoslovenske armije
* tom XII, knjige 1-4, Dokumenti Nemačkog Rajha 1941-1945
* tom XIII, knjige 1-3, Dokumenti Kraljevine Italije 1941-1943
* tom XIV, knjige 1-4, Dokumenti četničkog pokreta Draže Mihailovića 1941-1945
* tom XV, knjiga 1, O učešć́u hortijevske Mađarske u napadu i okupaciji Jugoslavije 1941-1945.

## Ocene

Američki istoričar George Lepre ovako ocenjuje Zbornik dokumenata NOR:

Nasuprot njemu, ravnogorski autor Aleksandar Dinčić tvrdi da su "ovi zbornici lažni", posebno kada su podaci o četnicima u pitanju. Svoju tvrdnju zasniva na poređenju jednog nemačkog dokumenta od 20. februara 1943. sa drugim nemačkim dokumentom od 15. novembra 1943. godine, u kojima su gubici neprijatelja različito klasifikovani.

## Izvori

## Vanjske veze
* Zbornici dokumenata NOR-a dostupni na internetu